Са репрезентацијом Србије освојио је сребрну медаљу на Европском првенству 2012. године у Србији, када је проглашен за најбољег голмана шампионата. Био је у жижи интересовања тих дана после фантастичних одбрана и великог успеха Србије, која је освојила медаљу после више од једне деценије поста. Навијачи су га прогласили за министра одбране и то је био један од ретких бљесака српског рукомета у 21. веку. Чувао је мрежу Србије на још пет великих такмичења, на два Европска првенства 2010. и 2014 године, Олимпијским играма 2012. у Лондону и два Светска шампионата 2011. и 2013. године.